ปัญจวัฒนาฯจ่อขาย112ล.เข้าเทรดmai
นับ 1 ไฟลิง &#8220;ปัญจวัฒนาพลาสติก&#8221; เตรียมขาย 112 ล้านหุ้น เข้าตลาดไตรมาสแรก
19 ม.ค. 2555

นับ 1 ไฟลิง “ปัญจวัฒนาพลาสติก” เตรียมขาย 112 ล้านหุ้น เข้าตลาดไตรมาสแรก
นายประเสริฐ ภัทรดิลก กรรมการผู้อำนวยการ บริษัท แอดไวเซอรี่ พลัส ในฐานะที่ปรึกษาทางการเงินของบริษัท ปัญจวัฒนาพลาสติก (PJW) เปิดเผยว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) นับหนึ่งแบบไฟลิง PJW ซึ่งเตรียมเสนอขายหุ้นให้ประชาชนครั้งแรก (ไอพีโอ) จำนวน 112 ล้านหุ้น มีมูลค่าที่ตราไว้หุ้นละ 0.50 บาท โดยจะเสนอขายให้กับประชาชนทั่วไปจำนวน 108 ล้านหุ้น และขายให้กับผู้บริหารและพนักงานจำนวน 4 ล้านหุ้น คาดจะนำหุ้นเข้าซื้อขายในตลาดหลักทรัพย์เอ็มเอไอ (mai) ภายในไตรมาสแรกปีนี้ 
PJW ผู้ผลิตและจำหน่ายบรรจุภัณฑ์พลาสติกและชิ้นส่วนพลาสติกสำหรับยานยนต์ รวมถึงผลิตภัณฑ์อื่นๆ จะนำเงินที่ได้จากการขายหุ้นมาลงทุนก่อสร้างโรงงานและซื้อเครื่องจักรใหม่ เพื่อรองรับความต้องการใช้บรรจุภัณฑ์พลาสติกและชิ้นส่วนพลาสติกสำหรับยานยนต์ที่เพิ่มขึ้นต่อเนื่อง รวมทั้งคืนเงินกู้ยืมจากสถาบันการเงินและเป็นทุนหมุนเวียน
ผลประกอบการ 9 เดือนแรกของปี 2554 บริษัทและบริษัทย่อยมีรายได้รวม 1,244.43 ล้านบาทและมีกำไรสุทธิ 112.11 ล้านบาท